Coba jelasin Tingkayu dari Madai dalam bahasa melayu dong

Tingkayu merupakan salah satu tapak Pra-Sejarah (kewujudan manusia pertama) yang menjadi simbolik bagi rakyat Kunak. Tapak kegiatan manusia yang tertua di Sabah terdapat di kawasan Tingkayu. Terdapat sebuah tasik pra-sejarah yang terbentuk akibat aliran lahar yang membendung Sungai Tingkayu lebih 30,000 tahun yang lalu. Peralatan Zaman Batu yang ditemui di tapak ini adalah di antara yang terbaik di Asia Tenggara. Peralatan serupa yang pernah ditemui di lain-lain kawasan di Asia Tenggara baru berusia 17,000 hingga 20,000 tahun yang lalu. Ini bermakna, Orang Purba Tingkayu adalah 10,000 tahun lebih maju berbanding Orang Purba lain di Asia Tenggara. Kajian terperinci di Tapak Purba Arkeologi di Tingkayu telah dibuat pada 1987 dan tapak yang berusia 28,000 tahun itu telah diwartakan sebagai Tapak Warisan Purba Arkeologi di bawah enakmen barang-barang kuno dan harta Karun 1977.